བགྲོ་གླེང་གི་སྐབས་དབྱེ་བ། སངས་རྒྱས་ཐམས་ཅད་འདུས་པའི་སྐུ། །མ་ལུས་འགྲོ་ཀུན་འདྲེན་པའི་དཔལ། །དྲིན་ཆེན་རྩ་བའི་བླ་མ་ལ། །སྒོ་གསུམ་གུས་པས་ཕྱག་
འཚལ་ལོ། །ཉིས་སྟོང་དགེ་འདུན་མདུན་ས་རུ། །སེམས་ཀྱི་གཟེངས་ནི་རབ་བསྟོད་དེ། །བདག་དང་གཏམ་གྱི་ལེགས་པའི་ཆ། །མདོར་བསྡུས་ཙམ་ཞིག་ངོ་སྤྲོད་ཞུ། །ཁོ་བོ་སྐྱེས་མ་
ཐག་པ་ནས། །ལྷག་པའི་ལྷ་ཡི་བྱིན་རླབས་ཐོབ། །ཚེ་གང་སོར་བྱང་སྔགས་གསུམ་གྱི། །རྩ་ལྟུང་སྐྱོན་གྱིས་གོས་མ་མྱོང༌། །མདོ་སྔགས་ཆོས་ཚུལ་རྒྱ་མཚོ་ལ། །སྐྱེས་སྦྱངས་བློ་གྲོས་
ཕུན་སུམ་ཚོགས། །རྒྱལ་དབང་པདྨ་ཀ་ར་ཡི། །ཟབ་གཏེར་རྒྱ་མཚོའི་ཕ་ཕོག་རྙེད། །ཁྱད་པར་སྙིགས་མ་ལྔ་བདོའི་སྐབས། །བསྟན་འགྲོའི་དོན་ཆེན་སྒྲུབ་པ་ལ། །ཉམ་ང་ཆེ་ཐང་ཅི་
བྱུང་ཡང༌། །ལུས་སྲོག་གཅེས་འཛིན་བྱེད་མ་མྱོང༌། །དེང་སྐབས་སེམས་བསྐྱེད་དམ་བཅའ་འདི། །དང་པོ་རིག་སྟོང་ཀློང་ནས་ཤར། །བར་དུ་བྱམས་མགོན་ཞལ་སྔར་གཏུགས། །ཐ་
མ་ལུང་རིགས་སྲང་ལ་གཞལ། །གཏམ་གླེང་འདི་ལ་འབྲེལ་ཚད་ཀུན། །རིང་མིན་ཡིད་དགའ་ཆོས་འཛིན་དུ། །མ་ཕམ་མགོན་པོའི་ཞལ་མཇལ་ནས། །གདམས་ངག་རྒྱ་ཆེར་ནོད་
543

༈ པར་འགྱུར། །འདི་ལ་རྒོལ་འདོད་ཤེས་རབ་ཅན། །ཐལ་སྒྲ་འབྲུག་སྒྲ་ལྡིར་བཞིན་གྱིས། །རྗེས་སུ་འཇུག་འདོད་དད་པ་ཅན། །དྲི་ཚིག་མེ་ཏོག་ཆར་དུ་སྙིལ། །ཞེས་རབ་བྱུང་བཅུ་བདུན་པའི་
ཆུ་སྤྲེལ་ཟླ་༡༠ཚེས་༩ལ་གསེར་ཐང་ལྔ་རིག་ནང་བསྟན་སློབ་གླིང་གི་ཟླ་བྲལ་ངག་གི་དབང་པོའི་དམ་བཅའི་གྲ་སྒྲིག་བྱེད་སྐབས། བགྲོ་གླེང་གི་སྐབས་དབྱེ་བར་ངག་དབང་བློ་གྲོས་མཚུངས་མེད་པས་སོ།། །།
གཏེར་ འཇིགས་མེད་ཕུན་ཚོགས་གསུང་། གསར།
544

کردیا